ප්‍රධානම කරුණ නම් ජාතික කිරි මණ්ඩලය තුල දියර කිරි උත්පාදනය නොවන අතර ඔවුන් යම් ප්‍රාග්ධනයක් යොදමින් කිරි ගොවීන් ගෙන් ඒවා මිලට ගැනීම කල යුතුය , ඒවා පාරිභොගිකයන්ට විකිනීමෙන් එම වියදම පියවා යම් ලාභයක්ද ලබා ගත යුතුය.එනයින් ගත් කල අන්තර් ජාල සේවා සපයන්නන්ද ඒ හා සමානම මෙහෙයුමක යෙදෙන බව පෙනී යනු ඇත.ඔවුන්ද ජාත්‍යන්තර සේවා සපයන්නන්ගෙන් ලබා ගන්නා දත්ත හුවමාරු කොටස් දේශීය පාරිභෝකියන් වෙත විකිණීමෙන් තමන්ගේ ව්‍යාපාර ලාභය උපයා ගනී.පොදු අපේක්ෂකයාගෙ ප්‍රතිපත්ති ප්‍රකාශනයට අනුව සෑම නගරයකම නොමිලේ වයි ෆයි අන්තර් ජාල පහසුකම නැතහොත් ලාංකීය නාගරීක ජනතාව වෙත නොමිලේ අන්තර්ජාල පහසුකම ලබා දීම විශාල සමාජ මෙන්ම මුල්‍ය අර්බුධයකටද මග පෙන්වන බව පහත දැක්වෙන කරුනු ඔස්සේ නිරීක්ෂණය කල හැක.අධි සුඛෝපභෝගි සේවාවක් නොවුනත් අන්තර් ජාල පහසුකම යනු නොමිලේ ලබා දිය හැකි සේවාවක් නොවේ.